Pusar angin

Pusar angin nya tiang angin ti bepusin enggau ganas ti begulai enggau mua Bumi enggau remang kumulonimbus tauka, dalam kes ti jarang nyadi, pangkal remang kumulus. Leka jaku siklon dikena dalam meteorologi ungkup sistem gaya hari ti bisi kandang endur ti betekan baruh ba tengah-tengah ti ngelingi endur ti, ari pengamat ti malik ke baruh nuju mua Bumi, angin ti bepuput ngelaban aruh jam ba Hemisfer Utara, lalu nitihka aruh jam ba Hemifera Selatan. Pusar angin bisi mayuh macham tukuh enggau saiz, lalu iya suah (tang ukai selalu) tampak dipeda dalam tukuh churung kondensasyen ti bepun ari pangkal remang kumulonimbus, enggau remang ke ngundan reba enggau debu ti beputar ba baruh iya. Tebal agi pusar angin ngembuan pengelaju angin kurang ari 180 kilometer per jam (110 batu per jam), urung 80 meter (250 kaki) pemesai, lalu bejalai beberapa kilometer (beberapa batu) sebedau lesap. Pusar angin ti pemadu ekstrim ulih nyapai pengelaju angin lebih ari 480 kilometer per jam (300 batu per jam), ulih lebih ari 3 kilometer (2 bt) diameter, lalu ulih diau ba tanah lebih ari 100 km (62 mi). 

Pusar angin pemadu suah nyadi ba Amerika Utara (kelebih agi ba kandang menua tengah enggau tenggara Amerika Serikat ti dikelala enggau nama Tornado Alley; Amerika Serikat ngembuan jauh pemadu mayuh pusar angin ari sebarang menua di dunya). Pusar angin mega nyadi ba Afrika Selatan, mayuh endur di Eropah (kelimpah ari tebal Tatai Alps), barat enggau timur Australia, New Zealand, Bangladesh enggau timur India ke besepiak, Jipun, Filipina, enggau tenggara Amerika Selatan (Uruguay enggau Argentina). Pusar angin ulih ditemu sebedau tauka lebuh iya nyadi nengah chara ngena radar pulse-Doppler nengah chara ngelala pola dalam data pengelaju enggau reflektifiti, baka gema changkuk tauka bola reba, pia mega nengah pengawa orang ke meda ribut.

Kereban sanding